
Здравейте и честит Великден! Искам да ви попитам до кога се дължи издръжка на дете на разведени родители? До навършване на пълнолетие 18 години или до като учи детето и след 18 години? Ако е докато учи детето след навършване на пълнолетие може ли да се дават парите лично на него, а не на родителя попичител, и дали може да се промени сумата определена в съдебното решение?Благодаря предварително!


 

До кога се дължи издръжка на дете при разведени родители
========================================================

 

Здравейте, г-н Константинов,


съгласно чл. 144 Семейния кодекс “родителите дължат издръжка на пълнолетните си деца, ако учат редовно в средни и висши учебни заведения, за предвидения срок на обучение, до навършване на двадесетгодишна възраст при обучение в средно и на двадесет и пет годишна възраст при обучение във висше учебно заведение, и не могат да се издържат от доходите си или от използване на имуществото си и родителите могат да я дават без особени затруднения.”  

Промяната в издръжката е свързана с промяна в съдебното решение и е необходимо подаването на искова молба и установяването на основания в съдебно производство, свързани с промяната.


Поздрави,  

адв. Николина Митова  

тел. 0898 303092


